Държавен вестник, бр. 57, 2011 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  57
(4) Органите по чл. 42, ал. 1, т. 1 – 3 се 
произнасят по заявленията в срок до 15 работни 
дни от датата на получаването им и уведомяват 
заявителя в срок до 3 работни дни от датата 
на вземане на решението си.
(5) Сертификат по чл. 42, ал. 1 и 3 се пре­
доставя от заявителя на износителя/изпращача, 
а в случай че не бъде предоставен на компе­
тентните органи на страната на износителя/
изпращача в срок до 6 месеца от датата на 
издаването му, вносителят е длъжен да върне 
оригинала на сертификата на органа, който 
му го е издал.
Г л а в а  ч е т в ъ р т а
СЪСТАВ И РЕД НА ДЕЙНОСТ НА МЕЖ­
ДУВЕДОМСТВЕНАТА КОМИСИЯ
Чл. 44. (1) Междуведомствената комисия 
се състои от председател и шестима членове.
(2) Председател на междуведомствената 
комисия е министърът на икономиката, енер­
гетиката и туризма.
(3) Членове на междуведомствената коми­
сия са:
1. двама представители на Министерството 
на икономиката, енергетиката и туризма;
2. двама представители на Министерството 
на отбраната;
3. представител на Министерството на 
външните работи; 
4. представител на Държавна агенция „На­
ционална сигурност“.
(4) Членовете на междуведомствената ко­
мисия и техните заместници се утвърждават 
поименно със заповед на председателя на 
междуведомствената комисия по предложение 
на съответните министри и председателя на 
Държавна агенция „Национална сигурност“.
(5) Дейността на междуведомствената коми­
сия се подпомага от секретар и заместник-се­
кретар, които са служители на Министерството 
на икономиката, енергетиката и туризма и се 
утвърждават поименно със заповед на пред­
седателя на междуведомствената комисия. 
Заместник-секретарят изпълнява функциите 
на секретар на междуведомствената комисия, 
в случай че секретарят отсъства.
Чл. 45. (1) Дейността на междуведомствената 
комисия се ръководи от председателя.
(2) Председателят може да упълномощи член 
на междуведомствената комисия да ръководи 
заседание.
(3) Секретарят на междуведомствената ко­
мисия писмено информира членовете на меж­
дуведомствената комисия за всяко предстоящо 
заседание не по-късно от 5 работни дни преди 
датата на насроченото заседание.
(4) Материалите по дневния ред за заседани­
ята, както и съхраняваните в междуведомстве­
ната комисия протоколи и други материали се 
предоставят на членовете на междуведомстве­
ната комисия и/или на техни представители, 
определени поименно от съответния член на 
междуведомствената комисия.
(5) Заявления и материали, постъпили 
след датата на уведомлението за предстоящо 
заседание на междуведомствената комисия, 
се разглеждат на следващото є заседание с 
изключение на случаите, когато заявленията и 
материалите са с доказано неотложен характер.
Чл. 46. (1) Заседанията на междуведомстве­
ната комисия са закрити.
(2) Заседанията на междуведомствената 
комисия са редовни, ако на тях присъстват не 
по-малко от две трети от членовете є.
(3) В дневния ред за заседанията могат да 
се включват за обсъждане освен заявления за 
извършване на регистрация и за издаване на 
разрешения и други въпроси от компетентността 
на междуведомствената комисия.
(4) За всяка точка от дневния ред на засе­
данието междуведомствената комисия приема 
отделно протоколно решение, което се подписва 
от присъстващите на заседанието.
Чл. 47. Вземането на решения неприсъствено 
се осъществява по инициатива на председателя 
на междуведомствената комисия или на някой 
от членовете є.
Чл. 48. Документите по правилника се по­
дават във и се получават от деловодството на 
съответната администрация по реда на Адми­
нистративнопроцесуалния кодекс, а в случай 
че съдържат класифицирана информация – по 
реда на Закона за защита на класифицираната 
информация. 
Чл. 49. Всички изискуеми по правилника 
документи, които са на чужд език, се представят 
пред съответните органи със заверен превод 
на български език.
Г л а в а  п е т а
ЗАДЪЛЖЕНИЯ НА ЛИЦАТА, ИЗВЪРШВА­
ЩИ ДЕЙНОСТИ С ПРОДУКТИ, СВЪРЗАНИ 
С ОТБРАНАТА, И ИЗДЕЛИЯ С ДВОЙНА 
УПОТРЕБА
Чл. 50. Лицата, извършващи дейности с 
продукти, свързани с отбраната, и изделия с 
двойна употреба, са длъжни да въведат въ­
трешни правила за организация и контрол на 
извършваните дейности, които да съдържат:
1. насоки на фирмената политика в съот­
ветствие със законодателството в областта на 
експортния контрол;
2. списък на физическите лица, които пряко 
участват в тази дейност, придружен от автобио-
графии и кадрови справки на лицата;
3. процедури за поддържане на регистър за 
сделките по образец, съхраняван за срок не 
по-малък от 10 години;
4. програма за обучение на персонала, пряко 
свързан с тази дейност;